Berlingske Tidende, 1785-01-28
Den berømte Luftreiser, Hr. Blanchard, har virkelig i sit flyvende Fartøi sat over Kanalen imellem Dower og Calais, og altsaa gjort den første dristige Luftreise over det aabne Hav. Sidste Fredag, nemlig, da Vinden var Nord Nord=Vest og ikke stormende, steeg han, i Følge med Dr. Jeffries, i sin Luftbaad op fra Slottet i Dower, der har en smuk Udsigt lige til de Franske Kyster. Klokken 9 om Morgenen bleve 3 Kanoner løsnede, til Tegn paa, at Luftskipperne lavede sig til Reisen og fyldte Luftkuglen. Klokken 1 var alting færdig; Baaden, som i 5 foregaaende Reiser var steget op med, blev gjort fast; de dristige og uforfærdede Reisende toge deres Sæde; man anbragte Luftaarerne i Baaden; og 9 Sække Ballast, den Franske Udgave om Hr. Blanchardssidste Reise med Hr. Scheldan, en stor Blære, som indeholdt en Mængde Breve fra fornemme Engelændere til Franske Adelsmænd, et Compas tilligemed nogle mathematiske Jnstrumenter, en liden Flaske Brændeviin, lidt Bagverk, 2de smukke Silke=Flag, et Engelsk og 1 Fransk, samt 2de Korkjakker, var deres hele Ladning. Hr. Blanchard havde anbragt en Apparatus, hvor han og hans Ven, uden Baaden, som veiede 64 Pund, kunde opholde sig, dersom de paa Reisen skulde blive nødte til at forringe Vægten. Luftkuglen blev af Hr. Blanchard selv og Hr. Decher fyldt i 2 1/2 Time, og 18 Minutter efter Klokken 1 stege de i fuld Majestæt over de frygtelige Klipper og Bierge ved Dower paa Strandbredden af Havet op i Veiret, efterat den store Kanon, som er bekiendt under det Navn af Dronning Annas Lommepuffert, var forhen bleven løsnet. En dyb Taushed hærskede iblandt de mange Tiskuere, indtil Hr. Blanchard, som i en temmelig Tiid havde staaet i en Ligevægt stille i Luften, arbeidede sig over Biergene ud i Søen. Han stod opreist i Fartøiet, og hilsede Tilskuerne under sine Fødder, i det han bøiede sig, tog sin Hat af og lod sine Flag vaje. Tusinde tilraabte han derpaa et lydeligt bifald i Luften. Luftkuglen holdte sig i sin horizontale Stilling; derpaa begyndte den at stige; men sank igien engang saa dybt, at den syntes at berøre Vandet i Søen, hvorpaa den dog i den hurtigste Flugt hævede sig op, og blev inden kort Tiid seet langt over de Franske Kyster paa Horizonten. Den svævede over det faste Land imellem Calais og Bonlogne, og man kunde endnu 10 Minutter efter Klokken 3 see den fra de Engelske Kyster med Kikkerter. Han har, som vi nu tilforladeligen vide, velbeholder tillige med sin Reisekammerat steget ned med sin Lufthold Klokken 4 ved Guignes, 2de Franske Mile bag Calais, paa den bekiendte Camp de drap d'or, hvor Kong Franz den 1ste og Henrich den 8de af Engeland holdte en Sammenkomst Commandanten i Calais og mange der værende Fornemme fulgte Luftseilerne da de saae dem at ankomme, lige til det Sted, hvor de synkkede sig ned med Maskinen, og nødte dem til at vende tilbage til Calais, hvor de holdte et høitideligt Jndtog, og bleve af Commandanten beværtede med et Aften maaltid. Hr. Blanchard viste ved sin Afreise det største Mod. Dagen, paa hvilken han afreiste, var meget kold, saa han maatte iføre sig sin Overkiole; men Dr. Jeffries var klæd i en let Matros=Dragt. Saaledes er Hr. Blanchard den første iblandt alle Dødelige, som vi vide, der i Luften har fløiet over Havet, og forvandlet Fabelen om Dædalus og Jcarus til en sand Historie.